《夜过松风堂》
清代·林寿图

婆娑老树话南迁，但见秋清水极天。远火渔多僧独坐，大江风定月中悬。

苍龙蜕委禅栖后，朱鸟魂销落叶前。借与蒲团袪世虑，不知换劫是何年。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。